**Bestyrelsens beretning 2017/2018**

1. Medlemmer og økonomi

Klubben havde igen i år en stigning af medlemmer og talte pr. 31.12.2017 - 482 medlemmer og regnskabet gav et overskud på 247.148 kr. Bestyrelsen betragter resultatet som tilfredsstillende og meget bedre end forventet. Det skal dog bemærkes, at det ikke er et mål for klubben at generere et overskud, da vi er en non-profit organisation, men at overskuddet er kærkommet, da vi over de næste par år skal lave store anlægsinvesteringer.

Blandt andet derfor har vi også netop varslet en række prisstigninger per 1. april 2018….men så er der også budgetteret med at vi at skal bygge 5 nye bokse bag det lille ridehus, vi investerer i højere grad i ridehusene således at bundene skiftes hyppigere, der indkøbes en ny traktor til at kører bundene og nye fodersiloer.

En anden bonus er at alle heste/ponyer får tilbud 9 kg. Wrap og dagen. Dette for at vi kan efterkomme hesteloven. De pensionærer som ikke ønsker at deres hest skal have 9 kilo wrap om dagen skal aktivt selv fravælge dette. Da vi ikke prisdifferencer bokslejen på heste og pony bokse vil ponyerne derfor også få tilbud mere wrap end de behøver og vi anbefaler at man tilpasser mængden, så vi ikke smider unødig meget wrap på møddingen.

1. Drift og personale

Som alle nok ved har vi haft en arbejdsulykke i stalden i februar måned, som betød at vores staldmester Jørgen kom slemt til skade. Det var også en barskt oplevelse for Lisa og Cathrine, som måtte hjælpe Jørgen fri og de er stadig sårbare i pressende situationer. Bestyrelsen vil gerne sige et stort og helhjertet tak til personalet for deres store ansvarlighed og parathed til at dække ind og finde løsninger.

Dertil kom at vejret ikke lige har været med os og kulden betød udfordringer med snerydning og tilfrosset vandkopper, som ikke gjorte den pressene hverdagen nemmere. Tusind tusind tak til alle medlemmer for den overbærenhed og det teamwork som vi fra Bestyrelsens side har mødt til at give vand og fjerne sne/salte mv.

Jørgen har det heldigvis bedre og er fra denne uge begyndt at arbejde et par timer om dagen. Det er planen at han langsomt optrapper herefter.

I situationer som disse hvor 3 nøglemedarbejdere er mærket, har bestyrelsen også har måtte træde til og i højere grad end normalt måtte finde løsninger. Det har i den forbindelse været dejligt at de forskellige bestyrelsesmedlemmer og pensionærer har budt ind og hjulpet med at få hverdagen til at fungere.

Over hele året har bestyrelsen også arbejdet med at få holdt samtaler med ledelsen (Jørgen og Cathrine) og arbejdet for at skulle øge samarbejdet i personalegruppen. I de år hvor jeg har siddet i bestyrelsen har personalet aldrig været mere stabil og velfungerende end den er nu. En stor tak til Anette og Camilla, som har afholdt samtalerne med personalet.

Det faste staldpersonale består pt. af Staldmester Jørgen, Carsten, Kathrine som er tilbage fra barsel samt vores dyrepasserelev Lisa. I foldordningen har vi Amalie 5 dage om ugen og Ditte 3 dage.

Bestyrelsen ønsker fortsat at investeret i arbejdsmiljø-tiltag og det er blandt andet derfor afsat penge til fodersiloer, således at vi kan efterleve arbejdstilsynet bemærkninger til de tunge løft der er i forbindelse med de nuværende fodersække.

1. Rideskolen

**Aktiviteter i 2017:**

* Enetimer i påsken (næsten helt udsolgt)
* Arbejdsdag med stor fremmøde af folk tilknyttet rideskolen
* Rideskolestævne -forår med 257 starter
* Voksen ridelejr
* Sommer ridelejr uge (26,27, 31)
* Duft af pony (uge 30)
* Maling af rideskolestalde/boxe (13 mennesket 2½ time 😊)
* Rideskolestævne – efterår med 296 starter
* Juleshow
* Enetimer i julen

**Elektronisk tilmelding**

* Der har været elektronisk tilmelding til ridelejr. Efter 10 min var alle småponyerne udsolgt.
* Både tilmelding og hjælperlister til de 2 rideskolestævner er elektroniske
* Enetimer i juleferien var også med elektronisk tilmelding

**Andet:**

* Undervisere:
* Farvel: Emilie og Trine. Amalie har kun hold om torsdagen
* Goddag: Emilie og Rosa (”stoppet” med udgangen af feb 2018)
* Passerordningen ændret til kun at gælde stor ponyer om torsdagen – for at give ponyerne mere ro i deres til tider stressede hverdag
* Ryttermærke

**Goddag/farvel heste og ponyer**

Vi har sagt farvel til 5 heste/ponyer: Quick, Laban, Sporty (rejst tilbage til Jylland), Ciska (Januar 2018) og Tarzan (Marts 2018)

Vi har sagt goddag til 5: Beauty, Elliot, Citango og 2 nye (Marts 2018)

1. Samarbejde med kommunen og 2020 reglerne

Bestyrelsen har i det forløbne år haft et ganske udmærket samarbejde med Ballerup Kommune og samarbejdsgrundlaget og drift-aftalen forløber som planlagt. Der er ligeledes et godt samarbejde mellem vores administrative personale og Kommunen og vi får ansøgt om de bevilliger / aktivitetstilskud som vi er berettet til.

Hvis vi ser os omkring er det stadig primært den udvendige bygningsvedligeholdelse der halter, hvilket er Kommunens ansvar og Kommunen er bekendt med bygningernes tilstand.

Det nedsatte 2020 udvalg har også arbejdet hårdt og de har haft flere møder med Kommunen vedrørende ombygning af staldene.

Målet er klart; vi ønsker at efterleve 2020 med samme antal bokse total, således at vi kan lave boksene større uden at reducerer vores økonomiske grundlag.

2020 udvalget her derfor lavet et forslag til hvordan vi kan lave efterleve målsætningen og der er indhentet flere tilbud på ombygning. Der arbejdes pt. Med Kommunen omkring økonomien.

1. Stævner

Afholdelse af stævner er en meget vigtig budgetteret indtægtskilde for klubben og i 2017 havde vi et netto resultat på 230.000 kr. på stævnerne alene. Seneste stævne var der et overskud på ca. 40.000 kr. – stor tak til alle som gav en hånd med. Det er derfor også med stor glæde, at vi i det forgangene år har kunne gennemføre en række gode stævner som i den grad har bidraget til årets overskud. Det tæller de 2 årlige og altid succesfulde rideskole-stævner, 6 distriktsstævner i både spring og dressur, hvor vi bl.a. afholdte Sjællandsmesterskab i dressur samt 2 d-stævner…..men vi har også måtte aflyse et stævne i december måned som følge af manglende hjælpere. Stævneudvalget har derfor også besluttet kun at ansøge om 2 stævner over sommerhalvåret 2018 (et stort kombineret spring/dressur stævne i slutningen af juni samt et d-stævne i august). Det reduceret antal stævner påvirker vores budget for dette år.

1. Kommunikation

66 gange det forgangene år er der kommunikeret til medlemmerne via hjemmesiden. Der er afholdt 1 medlemsmøder, foruden de møder der har været afholdt under de forskellige udvalg, hvor medlemmerne også har deltaget. Desværre blev det planlagt medlemsmøde i marts aflyst, først pga. at foderkonsulenten var blevet syg og dernæst pga. arbejdsulykken, som har påvirket os alle.

Der ud over er vi blevet meget bedre til at bruge Facebook til hurtigt at informere og der oprettet en ny FB gruppe, hvor kun pensionærer til netop denne type informationer.

1. Folde

Desværre har det seneste år været meget våd og vores folde har i den grad været udfordret af de store vandmængder og alle fællesfoldene har måtte være lukket siden oktober. Vi håber meget at vi kan åbne fællesfoldene igen til påske som vi plejer, men det må tiden vise.

1. Diverse

Af andre tiltag og hændelser gennem den sidste bestyrelsesperiode skal nævnes:

* Der er gennemført en arbejdsdag hvor vi fik lavet rigtig meget
* Vi har skiftet dør til saddelrummet
* Ventilation er udbedret i staldene
* Ny container til opbevaringen af foderet, således at vi mindsker sandsynligheden for rotter

1. Konklusion

Bestyrelsesperioden 2017/2018 har på mange måder været et omtumlet år, men klubben har på trods af det præsteret en række flotte resultater. Der er grund til at fortsætte en forholdsvis stram omkostningsstyring, så vi har penge til at foretage de forventede 2020 ændringer. Der er masser af aktiviteter som der skal udvikles videre på og der er ting vi alle kan gøre bedre. Bestyrelsen vil gerne takke alle – medlemmer og ansatte – for det enorme engagement der har været udvist.